Source: http://www.regionzilina.sk/sk/dokumenty-oznamy/pristup-k-informaciam/vy-ste-pytali-my-sme-odpovedali/ziadosti-informacie-roku-2017/ziadost-c-97.html
Timestamp: 2018-07-16 06:43:16+00:00

Document:
Žiadosť č. 97 - ŽSK
ŽSK > Dokumenty - Oznamy > Prístup k informáciám > Vy ste sa pýtali, my sme odpovedali > Žiadosti o informácie v roku 2017 > Žiadosť č. 97
Žiadosť č. 97
Kedy a kto vydal stavebné povolenie k predmetnej stavbe na časti parc. E KN 2337/1
Kedy a kto vydal kolaudačné rozhodnutie k predmetnej stavbe na časti parc. E KN 2337/1
Kedy a kto vykonával malý projekt pozemkových úprav k predmetnej stavbe na časti parc. E KN 2337/1
Kedy a kto vykonával veľký projekt pozemkových úprav k predmetnej stavbe na časti parc. E KN 2337/1
Žilinský samosprávny kraj (ďalej len „povinná osoba” ) ako vecne príslušný prvostupňový správny orgán podľa ustanovenia § 18 ods. 2 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších právnych predpisov (ďalej len „infozákon”) v súlade s § 46 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok”) vo veci žiadosti žiadateľov: Miroslav Kočiš a Andrea Kočišová, obidvaja bytom Majerská 8551/16, 010 01 Žilina o sprístupnenie informácií zo dňa 26. októbra 2017 v časti prvej a druhej otázky, rozhodol
Podľa § 18 ods. 2 infozákona žiadosti o sprístupnenie informácií žiadateľov zo dňa 26. októbra 2017 v časti prvej a druhej otázky, v ktorej žiadali povinnú osobu o sprístupnenie informácií o tom, kedy a kto vydal stavebné povolenie k stavbe cesty III. triedy číslo 2085 Žilina – Trnové vo vlastníctve povinnej osoby na časti parc. E KN 2337/1 v k. ú. Žilina a o tom, kedy a kto vydal kolaudačné rozhodnutie k predmetnej stavbe v súlade s § 3 ods. 1 infozákona v celom rozsahu nevyhovuje.
Žiadatelia požiadali povinnú osobu dňa 26. októbra 2017 o poskytnutie informácií na základe infozákona, konkrétne sa dotazovali na stavbu cesty III. triedy číslo 2085 Žilina – Trnové vo vlastníctve povinnej osoby, pod ktorou sa nachádza časť parcely E-KN 2337/1 v k. ú. Žilina :
Kedy a kto vydal stavebné povolenie k predmetnej stavbe na časti parc. E KN 2337/1;
Kedy a kto vydal kolaudačné rozhodnutie k predmetnej stavbe na časti parc. E KN 2337/1;
Kedy a kto vykonával malý projekt pozemkových úprav k predmetnej stavbe na časti parc. E KN 2337/1;
Kedy a kto vykonával veľký projekt pozemkových úprav k predmetnej stavbe na časti parc. E KN 2337/1.
Listom č. 06008/2017/OIaZV-03 zo dňa 3.11.2017 povinná osoba postúpila žiadosť žiadateľov v časti tretej a štvrtej otázky na vybavenie Okresnému úradu Žilina, katastrálnemu, pozemkovému a lesnému odboru. Povinná osoba o postúpení časti infožiadosti informovala žiadateľov listom č. 06008/2017/OIaZV-2 zo dňa 3.11.2017.
Listom č. 06008/2017/OIaZV-4 zo dňa 6.11.2017 povinná osoba oznámila žiadateľom predĺženie lehoty na vybavenie infožiadosti v časti prvej a druhej otázky o ďalších 8 pracovných dní z dôvodu a) vyhľadávanie a zber požadovaných informácií je na inom mieste, ako je sídlo povinnej osoby.
V zmysle § 3 ods. 1 infozákona každý má právo na prístup k informáciám, ktoré majú povinné osoby k dispozícii.
V zmysle § 18 ods. 2 infozákona ak povinná osoba žiadosti nevyhovie hoci len sčasti, vydá o tom v zákonom stanovenej lehote písomné rozhodnutie. Rozhodnutie nevydá v prípade, ak žiadosť bola odložená (§ 14 ods. 3).
Cesty II. a III. triedy boli delimitované zo štátu na vyššie územné celky. Správcom ciest II. a III. triedy vo vlastníctve povinnej osoby je Správa ciest Žilinského samosprávneho kraja, ktorá je príspevkovou organizáciou povinnej osoby. Žilinský samosprávny kraj, odbor dopravy a územného plánovania nemá požadované informácie k dispozícii, nakoľko podľa informácií od Správy ciest Žilinského samosprávneho kraja sa v ich archíve, v ktorom sú uložené dokumenty, ktoré prešli pri delimitácii z vnútornej organizačnej jednotky Slovenskej správy ciest, nenašli doklady týkajúce sa stavebného povolenia a kolaudačného rozhodnutia vo vzťahu k úseku cesty III/2085 na Rosinkách.
Povinná osoba je povinná sprístupniť len tie informácie, ktoré má k dispozícii. Vzhľadom k tomu, že povinná osoba nemá požadované informácie k dispozícii, povinná osoba rozhodla tak, ako je uvedené vo výroku tohto rozhodnutia.
V zmysle § 22 ods. 1 infozákona ak nie je v tomto zákone ustanovené inak, použijú sa na konanie podľa tohto zákona všeobecné predpisy o správnom konaní.
Proti tomuto rozhodnutiu je prípustné odvolanie v zmysle § 19 ods. 1 infozákona, ktoré možno podať do 15 dní odo dňa doručenia tohto rozhodnutia na Žilinský samosprávny kraj, Ul. Komenského 48, 011 09 Žilina. O odvolaní rozhoduje predseda Žilinského samosprávneho kraja. Toto rozhodnutie je preskúmateľné súdom až po vyčerpaní riadnych opravných prostriedkov, ktoré sa preň pripúšťajú a tieto nadobudli právoplatnosť.
Aktualizácia: 30.11.2017

References: § 18
 § 46
 § 18
 § 3
 § 3
 § 18
 § 22
 § 19